Першымі касмічныя экспанаты музея-павільёна ацанілі касманаўты – ураджэнцы Беларусі, лётчыкі-касманаўты СССР і Расійскай Федэрацыі, знакамітыя лётчыкі-выпрабавальнікі. Ужо сёння наведвальнікі экспазіцыі, сярод якіх – і высокапастаўленыя дзяржаўныя асобы, убачылі спускальны апарат карабля “Саюз”, лажамент і скафандр касманаўта Пятра Клімука, манекен у касмічным скафандры, касцюмы экіпажа міжнароднай касмічнай станцыі і набор бартавога харчавання для касманаўтаў. З дапамогай дакументаў і фотаздымкаў усе жадаючыя азнаёміліся з асноўнымі этапамі засваення космасу.